CELEX: E2015P0006
Language: lt
Date: 2015-02-16 00:00:00
Title: 2015 m. vasario 16 d. ELPA priežiūros institucijos ieškinys Norvegijos Karalystei (Byla E-6/15)

30.4.2015   
            
            
               LT
            
            
               Europos Sąjungos oficialusis leidinys
            
            
               C 143/10
            
         2015 m. vasario 16 d. ELPA priežiūros institucijos ieškinys Norvegijos Karalystei
   (Byla E-6/15)
   (2015/C 143/11)
   ELPA priežiūros institucija, kuriai atstovauja Xavieras Lewisas ir Clémence Perrin, atliekantys ELPA priežiūros institucijos (Rue Belliard 35, 1040 Briuselis, Belgija) įgaliotinių funkcijas, 2015 m. vasario 16 d. ELPA Teisme pareiškė ieškinį Norvegijos Karalystei.
   Ieškovė prašo ELPA Teismo:
   
               1.
            
            
               Pripažinti, kad nepanaikinusi Planavimo ir statybos įstatymo 20–1 skirsnio antros dalies ir 22–3 skirsnio, aiškinamų kartu su Statybų reglamento 9–1–9–4 ir 11–1 skirsniais, kuriuose statybos darbus atliekančioms įmonėms nustatytas reikalavimas prieš pradedant veiklą gauti vietos savivaldos institucijų leidimą, Norvegija neįvykdė įsipareigojimų pagal EEE susitarimo X priedo 1 punkte nurodyto teisės akto (2006 m. gruodžio 12 d. Europos Parlamento ir Tarybos direktyva 2006/123/EB dėl paslaugų vidaus rinkoje) 16 straipsnį arba EEE susitarimo 36 straipsnį.
            
         
               2.
            
            
               Nurodyti Norvegijos Karalystei padengti bylinėjimosi išlaidas.
            
         
      Teisinės bei faktinės aplinkybės ir pagrindai, kuriais grindžiamas ieškinys:
   
   
               —
            
            
               Byla susijusi su Norvegijos teisėje (Planavimo ir statybos įstatymo 20–1 skirsnio antroje dalyje ir 22–3 skirsnyje, aiškinamuose kartu su Statybų reglamento 9–1–9–4 ir 11–1 skirsniais) nustatytu reikalavimu įmonėms, norinčioms Norvegijoje teikti statybos paslaugas, prieš pradedant veiklą gauti vietos savivaldos institucijų pritarimą. Toks pritarimas turi būti gautas prieš kiekvieną statybos projektą.
            
         
               —
            
            
               ELPA priežiūros institucija pareiškia, kad reikalavimas yra apribojimas, kurio negalima pateisinti pagal 2006 m. gruodžio 12 d. Europos Parlamento ir Tarybos direktyvos 2006/123/EB dėl paslaugų vidaus rinkoje (toliau – Paslaugų direktyva) 16 straipsnio 1 ir 3 dalis, arba kad tokia priemonė yra EEE susitarimo 36 straipsnyje nurodytos laisvės teikti paslaugas apribojimas, kurio negalima pateisinti pagal EEE susitarimo 33 straipsnį.
            
         
               —
            
            
               Norvegija pareiškia, jog iš esmės tokia leidimų sistema neprieštarauja Paslaugų direktyvai, kadangi ją galima pateisinti pagal tos direktyvos 16 straipsnio 1 ir 3 dalis.